Viktor Yanukovych

Viktor Fedorovych Yanukovych (Bahasa Ukraine: Ві́ктор Фе́дорович Януко́вич, ; ; lahir 9 Julai 1950) ialah seorang ahli politik Ukraine yang menjadi Presiden Ukraine dari 2010 hingga diturunkan pada 2014. Beliau mula menjawat pada Februari 2010 selepas memenangi pilihan raya presiden. Empat tahun kemudian, pada 22 Februari 2014, beliau didakwa dan diundi makzul jawatan oleh 328 daripada 334 anggota parlimen Ukraine, Verkhovna Rada yang hadir.Постанова про усунення і результати голосування по ній на сайті верховної ради України Рада усунула Януковича - на сайті Української правди  Beliau dianggarkan berharta bernilai $12 bilion.Семья Януковича владеет $12 млрд, - Financial Times - Фокус.ua

Yanukovych menjadi Gabenor Oblast Donetsk dari 1997 hingga 2002. Kemudian beliau menjadi Perdana Menteri Ukraine dari 21 November 2002 hingga 31 Disember 2004 di bawah Presiden Leonid Kuchma. Selepas gagal dalam pilihan raya presiden 2004, Yanukovych kembali menjadi perdana menteri dari 4 Ogos 2006 hingga 18 Disember 2007 di bawah Presiden Viktor Yushchenko. Selepas akhirnya menjadi presiden pada 2010, Mykola Azarov menggantikan beliau sebagai ketua Parti Wilayah.Янукович припинив членство у Партії регіонів : Новини УНIАН. Unian.net.Kyiv Post. Independence. Community. Trust – Politics – Yanukovych suspends his membership in Party of Regions, hands over party leadership to Azarov. Kyivpost.com.

November 2013 menyaksikan permulaan siri peristiwa yang membawa kepada penyingkiran beliau sebagai presiden. Yanukovych menolak satu persetujuan hubungan dengan Kesatuan Eropah untuk memberikan peluang kepada jaminan pinjaman dan hubungan lebih rapat dengan Rusia. Ini membawa kepada bantahan popular aman dan pendudukan Medan Kemerdekaan Kiev yang dipanggil Euromaidan oleh penyokong pro-EU. Pada Januari 2014 ia berkembang menjadi pertempuran berdarah di beberapa tempat di Ukraine, antara orang awam dan polis khas.Berkut Riot Police Used to Falsify Ukrainian Parliamentary Elections, The Jamestown Foundation (14 November 2012).
Selepas perbincangan dengan pembangkang gagal pada Februari 2014, serta selepas lebih 100 orang maut dan 1,100 lagi cedera, anggota parlimen mengundi menurunkan beliau kerana gagal menjalankan tanggungjawab. Pilihan raya bagi melantik presiden baharu dijadualkan pada 25 Mei.BBC News - Ukrainian MPs vote to oust President Yanukovych 22 Februari 2014.

Satu waran tangkap dikeluarkan terhadap Yanukovych pada 24 Februari, mendakwa beliau melakukan jenayah terhadap pembantah.

 Rujukan 

 Pautan luar 

 Presiden Ukraine — Tapak web rasmi   
 Viktor Yanukovych di Twitter

|-

|-

|-

|-

|-

Kategori:Perdana Menteri Ukraine
Kategori:Presiden Ukraine